**PRIHLÁŠKA**

**NA „MANŽELSKÉ STRETNUTIA STARÝCH RODIČOV A SENIOROV 2024“ (MSS)**

**spojené s medzinárodnou Konferenciou „Starnutím k Múdrosti“**

**konanou 30.júna 2024**

Miesto MSS: **Stredná odborná škola služieb a lesníctva Banská Štiavnica**

Termín MSS: **30.6.2024 – 6.7.2024**

|  |  |  |
| --- | --- | --- |
|  | Manžel | Manželka |
| Meno, priezvisko |  |  |
| Dátum narodenia |  |  |
| Presná adresa bydliska s PSČ |  | |
| Číslo občianskeho preukazu |  |  |
| Telefón (aj so smerovým číslom) |  |  |
| E – mail |  |  |
| Manželstvo uzavreté - dátum: | Civilne: | Cirkevne: |
| Vzdelanie |  |  |
| Zamestnanie |  |  |
| Doplňujúce informácie | Úhradu chceme použiť formou rekreačného poukazu: Áno/Nie  Iné: | |
| Sme ochotní slúžiť ako: | VPS, prednášajúci, hudobný sprievod, iné... | |
| Celkový počet detí, ktoré máte |  | |

**Odoslaním tejto prihlášky dávame zároveň aj súhlas na spracovanie týchto osobných údajov pre účel organizovania akcií v rámci Manželských stretnutí.**

Vyplnenú prihlášku zašlite čo najskôr na **e-mailovú adresu:** [**seniorskems@gmail.com**](mailto:seniorskems@gmail.com)

alebo poštou na:

Vladimír a Anna Gabčíkovci

013 13 Konská 99

***„MANŽELSKÉ STRETNUTIA STARÝCH RODIČOV A SENIOROV 2024“ (MSS)***

*týždenný letný kurz*

Letný kurz „Manželské stretnutia starých rodičov a seniorov 2024“ organizuje Občianske združenie Manželské stretnutia so sídlom v Trenčíne. Je určený pre manželov, ktorí žijú v riadnom manželstve, ktoré nie je uzavreté v rozpore s kresťanskou morálkou a ktorí už absolvovali aspoň raz základný kurz Manželských stretnutí (1., 2. alebo 3. turnus MS).

Zúčastniť sa môžu aj tí, ktorých zaujímajú naše témy,  ktorí sa pozerajú do budúcnosti a chcú sa pripraviť na druhú polovicu života. Kurz nie je ohraničený vekom, ale vyžaduje sebestačnosť účastníkov. Umožňujeme účasť aj vdovcom a vdovám z rodiny MS, pre ktorých bude vytvorená samostatná skupinka.

V turnuse MSS sa zameriavame na to, čo manželov v každom veku spája, čo môže byť aj v zrelom veku krásne a čoho sa vyvarovať. Hľadáme odpovede, ako sa vyrovnať s novými životnými situáciami, do ktorých sa dostávame. Prehodnocujeme a spochybňujeme svoje istoty, konfrontujeme svoje túžby a sny s dosiahnutou realitou.

Kurz MSS sa zamýšľa, ako sa vyrovnať s odchodom detí z domu, ako pomôcť vzťahom s dospelými deťmi, manželstvám ich detí, zdravým vzťahom k vnúčatám a k širšej rodine. Chceme sa navzájom zdieľať a hľadať odpovede. Kladieme dôraz na duchovný rast manželov a jeho zavŕšenie.

Účastníci MSS absolvujú cyklus prednášok na témy: Odkiaľ a kam smerujeme; Nové životné situácie; Odpustenie; Pocity a emócie v seniorskom veku; Aktívny život seniorov; Bližšie k sebe; Duchovná cesta manželov. Na záver nás čaká Štátnica. Je nutné zúčastniť sa kurzu v plnom rozsahu - od začiatku až do konca.

Tohtoročný letný kurz začína **medzinárodnou Konferenciou „Starnutím k Múdrosti“**, kde bude okrem aktuálnych tém života seniorov príležitosť zaspomínať si na 10 ročníkov Manželských stretnutí starých rodičov a seniorov a 30 rokov Manželských stretnutí na Slovensku. Celý program letného kurzu vrátane **Konferencie** sa koná **v Strednej odbornej škole služieb a lesníctva v Banskej Štiavnici, Kolpašská 9,** kde je zabezpečené aj **ubytovanie a stravovanie** počínajúc **obedom v nedeľu 30. júna 2024.**

**Konferencia začína 30.6.2024 svätou omšou o 11.00 hod., príchod a registrácia účastníkov bude prebiehať od 9.00 do 10.45 hod**. Ukončenie turnusu bude **v sobotu** **6. júla 2024** obedom.

Štruktúra MSS korešponduje v hlavných črtách s doterajšou formou základného kurzu MS. Zmena je v obsahu prednášok. Po každej prednáške je práca v malých skupinkách. Tu sa počas celého týždňa stretajú tie isté tri alebo štyri manželské páry a témy navodené prednáškami rozoberajú prakticky z pohľadu ich vlastného manželského života. Témy prednášajú manželské páry, ktoré teoretické poznatky bohato dopĺňajú vlastnými svedectvami. Kurz vedú veriaci laici. Na kurze sú prítomní aj katolícki kňazi, ktorí okrem denného slávenia svätej omše sú účastníkom k dispozícii na osobné rozhovory.

Okrem ubytovania je **od nedele 30.6.2024** zabezpečená celodenná **strava trikrát denne** - **raňajky, obed a večera**. **Presnú cenu poplatku za kurz v čase tvorby prihlášky nedokážeme uviesť. Odhadujeme cenu za pobyt s plnou penziou na 240 EUR na osobu.**

Prihlášku pošlite na adresu organizátorov turnusu MSS. Následne Vám potvrdíme, že ju evidujeme alebo sa k nej vyjadríme. Ak sa, prípadne, chcete zúčastniť okrem MSS aj kurzu MS, vyplňte si a odošlite samostatnú prihlášku aj na tento vybraný turnus. Na kurze MSS nie je možná účasť detí. Prosíme Vás o presné a čitateľné vyplnenie všetkých údajov v prihláške.

Vaše otázky či nejasnosti konzultujte s nami e-mailom [seniorskems@gmail.com](mailto:seniorskems@gmail.com) alebo telefonicky:+421 905 934 881. Informácie nájdete aj na našej stránke: [**www.mstretnutia.sk**](http://www.mstretnutia.sk/)